# Pirkimo sąlygų 2 priedas „Techninė specifikacija“

**PREKIŲ TECHNINĖ SPECIFIKACIJA**

|  |
| --- |
| 1. SĄVOKOS IR SUTRUMPINIMAI |

**Pirkėjas –** AB „Klaipėdos vanduo“ Preliminarioje sutartyje nurodyta tvarka, perkantis Prekes Užsakymo sutartyje numatytomis sąlygomis.

**Tiekėjas –** Ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.

**Sutartis** - Viešojo pirkimo-pardavimo sutartis ar preliminarioji sutartis, kaip nustatyta 1.9 punkte, kai viešojo pirkimo sutarčiai ir preliminariajai sutarčiai VPĮ nustatytas vienodas reglamentavimas.

**Techninė specifikacija arba TS –** Dokumentas, kuris suprantamas taip, kaip nurodyta Pirkimo dokumentuose.

**Prekės** – Pirkėjo užsakomos ir Pardavėjo tiekiamos Prekės. Jos skirstomos į:

(i) Prekių sąrašas arba Prekės iš sąrašo - Preliminariosios sutarties priedo Nr. 2 “Techninis pasiūlymas ir įkainiai“ nurodytos Prekės, atitinkančios minėtame priede pateiktas Prekių technines charakteristikas;

(ii) Su pirkimo objektu susijusios panašios Patikslintos prekės - Preliminariosios sutarties priedo Nr. 2 „Techninis pasiūlymas ir įkainiai“ nurodytos Prekės, kurių techninės charakteristikos yra patikslintos ir/ar papildytos, ir/ar pakeistos;

(iii) Naujos prekės - Prekės, kurių techninės charakteristikos nėra nurodytos Preliminariosios sutarties priedo Nr. 2 “Techninis pasiūlymas ir įkainiai“, tačiau Prekės atitinka Bendrojo viešųjų pirkimų žodyno (toliau - BVPŽ) kodą 44115210-4 (vandentiekio medžiagos) pagal Užsakymo sutartį.

**Užsakymas** – Pirkėjo Pardavėjui pagal Sutartį teikiamas dokumentas ar el. laiškas ar kita Sutarties nustatyta forma Pardavėjui teikiamas Prekių užsakymas, kuriame nustatytas Prekių poreikis ir pagal kurį Pardavėjas turi perduoti ir parduoti Prekes Pirkėjui.

**Susijusios prekės** – prekės, kurios nėra nurodytos Techninėje specifikacijoje, tačiau kurios techniškai arba pagal savo naudojimo paskirtį susijusios su perkamu Pirkimo objektu.

|  |
| --- |
| 1. REIKALAVIMAI PIRKIMO OBJEKTUI |

* 1. Perkamos Prekės turi atitikti Lietuvos Respublikos ir ES teisės aktų, reglamentuojančių pirkimo objekto sritį bei techninėje specifikacijose nustatytus reikalavimus.
  2. Prekės turi būti naujos, nenaudotos, kokybiškos ir be defektų, be pakuotės ir produkcijos pažeidimų. Tiekėjas garantuoja už Prekių kokybę. Prekių kokybė privalo atitikti Techninėje specifikacijoje, Sutarties sąlygose pateiktus reikalavimus, bei Prekių kokybę nustatančių dokumentų reikalavimus.
  3. Pateikdamas Prekes, Tiekėjas garantuoja, kad Prekių pristatymo metu nėra jokių paslėptų trūkumų.
  4. Jei Tiekėjas pristato Prekes, kurios neatitinka kokybės reikalavimų ir/ar neatitinka Techninėje specifikacijoje keliamų reikalavimų, tokios Prekės turi būti pakeistos kokybiškomis ir/ar techninius reikalavimus atitinkančiomis Prekėmis. Nekokybiškos ar užsakymo neatitinkančios Prekės turi būti pakeistos ne vėliau kaip per 5 (penkias) darbo dienas nuo rašytinio reikalavimo dėl trūkumų šalinimo gavimo dienos.
  5. Prekių kokybė turi atitikti atitinkamų LST EN arba jiems „lygiaverčių“ standartų reikalavimus. Ten, kur Lietuvos nacionaliniai reglamentai, techniniai standartai, statybos ir aplinkos normos yra griežtesnės nei konkretūs šiuose reikalavimuose nurodyti standartai, pirmenybė suteikiama Lietuvos standartui ar normai.
  6. Prekės turi būti sertifikuotos naudojimui Europos Sąjungos šalyse ir turėti CE ženklinimą.
  7. Prekių gamintojai privalo būti sertifikuoti pagal ISO 9001 arba „lygiavertį“ standartą.
  8. Darbinė terpė, kurioje bus naudojamos Prekės – geriamasis vanduo, nuotekos (agresyvios ir neagresyvios).
  9. Medžiagos ir gaminiai, skirti liestis su maistu, turi atitikti 2004 m. spalio 27 d. Europos Parlamento ir Tarybos reglamento (EB) Nr. 1935/2004 dėl žaliavų ir gaminių, skirtų liestis su maistu, ir panaikinančių Direktyvų 80/590/EEB ir 89/109/EEB, nustatytus reikalavimus.
  10. Prekėms turi būti suteikiama ne trumpesnė kaip 24 (dvidešimt keturių) mėnesių kokybės garantija.
  11. Prekės turi atitikti joms keliamus techninius reikalavimus, nurodytus 1 priede „Techninis pasiūlymas ir įkainiai“.

Tiekėjas įpareigojamas kartu su pasiūlymu pateikti užpildytą techninės specifikacijos 1 priedą „Techninis pasiūlymas ir įkainiai“ excel formatu ir dokumentus, įrodančius siūlomų tiekti Prekių atitikimą techninės specifikacijos reikalavimams:

* + 1. Eksploatacinių savybių deklaracijas arba „lygiaverčius“ dokumentus.
    2. Prekių gamintojų išduotus dokumentus, patvirtinančius Prekių atitikimą techninėje specifikacijoje keliamiems reikalavimams techniniams parametrams.

Tiekėjas gali pateikti nuorodas į tikslų internetinį tinklalapį (dokumentas, skyrius ir t.t.) ar viešai prieinamą informaciją internete, kuriame Perkantysis subjektas galėtų patikrinti teikiamų duomenų autentiškumą, iš kurių būtų galima spręsti apie siūlomų tiekti Prekių ir/ar medžiagų ar kt. techninių sprendinių atitikimą techninėje specifikacijoje keliamiems techniniams parametrams.

* + 1. Prekių gamintojų atitiktį pagal ISO 9001 arba „lygiavertį“ standartą patvirtinančius sertifikatus.

2.11.4. Gamintojo arba Tiekėjo patvirtinimą, kad prekėms suteikiama ne trumpesnė kaip 24 (dvidešimt keturių) mėnesių nemokama kokybės garantija.

*Pastabos:*

* *Tiekėjas, siūlydamas „lygiavertes“ Prekes ir/ar medžiagas ar kt. techninius sprendinius, kartu su pasiūlymu turi pateikti ir „lygiavertiškumo“ įrodymus****1****.*
* *Nurodyti dokumentai gali būti pateikti lietuvių, anglų arba rusų kalbomis. Jei nurodyti dokumentai bus pateikiami ne lietuvių, anglų arba rusų kalbomis, pateikiami originalo kalba išduoti dokumentai, pridedant tinkamai patvirtintą aiškų, rišlų vertimą į lietuvių kalbą. Vertimas turi būti patvirtintas vertėjo parašu ir vertimo biuro anspaudu arba tiekėjo vadovo arba jo įgalioto asmens parašu.*

|  |
| --- |
| 1. PIRKIMO OBJEKTAS |

3.1. Vandentiekio ir kanalizacijos medžiagos, jų pristatymas ir iškrovimas (toliau -prekės).

3.2. Pirkimo objektas nėra skaidomas į pirkimo objekto dalis.

3.3. Kiekiai/apimtys: Prekių kiekis yra preliminarus**2**.

3.4. Tiekėjas visas galimas išlaidas įskaičiuoja į Prekių įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Pardavėjo išlaidos ir mokėtini mokesčiai, būtini tinkamam Sutarties įvykdymui.

|  |
| --- |
| 1. PREKIŲ PRISTATYMO VIETA, TERMINAI IR TVARKA |

1. Prekių pristatymo vietos adresas patikslinamas teikiant Užsakymą: Šilutės pl. 49, Klaipėda; Liepų g. 49, Klaipėda; Uosių g. 8, Dumpiai, Klaipėdos raj.; Laugalių g. 2B, Gargždai.
2. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis nuo 8:00 val. iki 16:00 val. pirmadienį – ketvirtadienį, o penktadienį iki 14 val.
3. Prekės bus perkamos ir tiekiamos pagal atskirus Pirkėjo Užsakymus Sutarties galiojimo metu*.*

Prekių tiekimo terminas – bet ne ilgesnis nei 10 (dešimt) darbo dienų. Nesant ypatingos skubos atnaujinto varžymosi metu bus nustatomas kitas, ilgesnis terminas prekėms patiekti.

|  |
| --- |
| 1. ŽALIEJI REIKALAVIMAI PREKĖMS |

* 1. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“, 4.4.1 papunkčiu, t. y., pirkimo objektas patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų. Nuotekų valymo įrenginiams ir vandentvarkai skirti vamzdžiai ir vamzdeliai; Nuotekų valymo paslaugos: pvz., nuotekų rinkimas, vežimas ir valymas, kanalizacijos sistemų eksploatavimas, priežiūra ir valymas; Vandentiekio tinklų priežiūros ir remonto paslaugos; Nuotekų valymo ir atliekų tvarkymo įrenginiai ir kanalizacijos sistemos.

|  |
| --- |
| 1. PRIEDAI |

1. 1 priedas. Techninis pasiūlymas ir įkainiai. (Būtina užpildyti)

Jeigu techninėje specifikacijoje yra nurodytas konkretus perkamos prekės tipas, modelis, ženklas, taikomas standartas ar kita konkreti apibūdinanti informacija, Pirkėjui yra priimtina lygiavertė prekė, atitinkanti techninėje specifikacijoje nurodytos prekės parametrus ar taikomus standartus.

2 Nurodytas preliminarus Prekių kiekis. Sutarties galiojimo laikotarpiu Pirkėjas turi teisę koreguoti perkamų Prekių kiekį, neviršijant sutartyje nurodytos maksimalios Sutarties kainos. Pirkėjas neįsipareigoja išpirkti viso Prekių kiekio ar bet kokios jų dalies.