Logo

Description automatically generated

PATVIRTINTA

2025-11-........... viešojo pirkimo komisijos posėdžio protokolu Nr.1

**SUPAPRASTINTO VIEŠOJO PIRKIMO**

**„VANDENTIEKIO IR KANALIZACIJOS MEDŽIAGOS“**

**ATVIRO KONKURSO SPECIALIOSIOS SĄLYGOS**

TURINYS

[1. Bendra informacija 2](#_Toc150256723)

[2. Pirkimo objektas 2](#_Toc150256724)

[3. Susitikimai su tiekėjais ir objekto apžiūra 2](#_Toc150256725)

[4. Tiekėjų pašalinimo pagrindai ir kvalifikacijos reikalavimai 3](#_Toc150256726)

[5.Reikalavimai, susiję su nacionaliniu saugumu 3](#_Toc150256727)

[6. Specialieji reikalavimai pasiūlymų rengimui ir pateikimui 4](#_Toc150256728)

[7. Pasiūlymo galiojimo užtikrinimas 6](#_Toc150256729)

[8. Elektroninis aukcionas 7](#_Toc150256730)

[9. Pasiūlymų vertinimas 8](#_Toc150256731)

[10. Sutarties sudarymas 9](#_Toc150256732)

[11. Kitos sąlygos 10](#_Toc150256733)

# Bendra informacija

* 1. Perkantysis subjektas – AB „Klaipėdos vanduo“, Ryšininkų g. 11, LT-91116 Klaipėda, įmonės kodas 140089260, tel. +370 46 466171, (toliau - PS).
  2. Pirkimas neatliekamas naudojantis centralizuotų pirkimų katalogu, nes CPO kataloge tokių prekių nėra.
  3. PS nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.
  5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.1. punktu (-ais). Aplinkos apaugos kriterijai nustatyti Techninėje specifikacijoje.
  6. Išankstinis skelbimas apie pirkimą nebuvo paskelbtas.
  7. Pirkime PS nenumato skelbti pranešimo dėl savanoriško *ex ante* skaidrumo.
  8. Pirkime neleidžiama pateikti alternatyvių pasiūlymų.
  9. Jeigu Pirkimo metu bus atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka, dalyvis turės pateikti tokiai patikrai atlikti reikalingus dokumentus.
  10. Bendrosios pirkimo sąlygos yra neatskiriama šių pirkimo sąlygų dalis.

# 2. Pirkimo objektas

* 1. PS numato įsigyti vandentiekio ir kanalizacijos medžiagas (toliau- Prekės). BVPŽ kodas – 44115210-4, (vandentiekio medžiagos), su Prekėmis teiktinų Paslaugų pobūdis – pristatymas ir iškrovimas Reikalavimai pirkimo objektui nustatyti specialiųjų pirkimo sąlygų 2 priede.
  2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede.
  3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir objekto apžiūra

* 1. PS nerengs susitikimo su tiekėjais dėl pirkimo sąlygų paaiškinimo.
  2. PS nerengs objekto apžiūros.

# 4. Tiekėjų pašalinimo pagrindai ir kvalifikacijos reikalavimai

1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.

4.2. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 4 priede.

4.3. Pašalinimo pagrindų nebuvimą ir kvalifikacijos atitiktį patvirtinančius dokumentus, pagal Perkančiojo subjekto prašymą, privalės pateikti galimas pirkimo laimėtojas. Perkantysis subjektas siekdamas pirkimo procedūrų optimizavimo, nepažeidžiant lygiateisiškumo principu, siekiant įsitikinti tiekėjo atitiktimi pirkimo sąlygų reikalavimams, turi teisę bet kuriuo pirkimo procedūrų metu, iki galimo pirkimo laimėtojo nustatymo, paprašyti pateikti visus ar dalį pašalinimo pagrindų nebuvimą ir kvalifikacijos atitiktį patvirtinančius dokumentus. Tiekėjas tokį Perkančiojo subjekto prašymą privalomai turi vykdyti.

# 5.Reikalavimai, susiję su nacionaliniu saugumu

* 1. PS atmes tiekėjo pasiūlymą, jei bus tenkinama bent viena PĮ 58 str. 41 dalies 1-6 punktuose nurodytų sąlygų. Atitiktį Tiekėjas deklaruoja užpildydamas pasiūlymo formą.
  2. PS kilus abejonių dėl tiekėjo deklaracijoje (pasiūlymo formoje) nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus PS priimtinus dokumentus. Tokių dokumentų PS gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.
  3. PS, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje *PĮ 29 str. 5* dalyje nurodytus tarptautinius susitarimus.

*Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

# 6. Specialieji reikalavimai pasiūlymų rengimui ir pateikimui

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasirašytas pasiūlymas, parengtas pagal specialiųjų pirkimo sąlygų 6 priede pateiktą pasiūlymo formą.
    2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;
    3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. pasiūlymo galiojimą užtikrinantis dokumentas (jeigu reikalaujama);
    6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    8. dokumentai, patvirtinantys, kad ūkio subjektas, kurio pajėgumais tiekėjas remiasi, atsižvelgdamas į specialiųjų pirkimo sąlygų 4 priede nustatytus ekonominio ir finansinio pajėgumo reikalavimus, kartu su tiekėju įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo (jei PS kelia tokius kvalifikacijos reikalavimus ir reikalauja prisiimti solidarią atsakomybę);
    9. techninės specifikacijos 1 priedas (Techninis pasiūlymas ir įkainiai).
    10. dokumentus nurodytus specialiųjų pirkimo sąlygų 2 priedo (Techninė specifikacija) 2.11 punkte.
  1. Pasiūlymas turi būti parengtas, lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, PS reikalauja pateikti vertimą, patvirtintą vertėjo parašu ir vertimo biuro anspaudu arba tiekėjo vadovo arba jo įgalioto asmens parašu.
  2. Bendra pasiūlymo kaina (sąnaudos) be PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai taip pat turi būti nurodomi dviejų skaičių po kablelio tikslumu.
  3. Tiekėjų pasiūlymuose nurodytos kainos bus vertinamos ir lyginamos be PVM

# Pasiūlymo galiojimo užtikrinimas

1. PS nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Elektroninis aukcionas

* 1. PS pirkime netaikys elektroninio aukciono.

# Pasiūlymų vertinimas

9.1. PS ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 7 priede.

9.2. Laimėjusiu pasiūlymu galės būti pripažintas visų tiekėjų pasiūlymai, kurių pasiūlymai nebuvo atmesti esantys pasiūlymų eilės pirmosiose vietose, kuriems bus pasiūlyta sudaryti preliminariąją sutartį.

* 1. PS atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:
     1. Pasiūlymo forma, specialiųjų pirkimo sąlygų 6 priedas.
     2. Techninės specifikacijos 1Priedas (Techninis pasiūlymas ir įkainiai)

# Sutarties sudarymas

* 1. Ši pirkimo procedūra atliekama siekiant sudaryti preliminariąją sutartį. Preliminarioji sutartis bus sudaroma su visais tiekėjais, kurių pasiūlymai nebuvo atmesti, kurių pasiūlymai, vadovaujantis pirkimo sąlygose nustatyta tvarka, bus pripažinti laimėję, o jei pirkimas skaidomas į dalis – su tiekėjais, kurių pasiūlymai bus pripažinti laimėję kiekvienoje dalyje. Tvarka, kurios laikantis pagal šią preliminariąją sutartį bus sudaroma sutartis, pateikiama specialiųjų pirkimo sąlygų priede „Preliminariosios sutarties projektas“. Sutarties sąlygos pateikiamos specialiųjų pirkimo sąlygų priede „Sutarties projektas“.

# Priedai:

1. Terminai;
2. Techninė specifikacija;
3. Pašalinimo pagrindai;
4. Kvalifikacijos reikalavimai;
5. EBVPD;
6. Pasiūlymo forma;
7. Pasiūlymo vertinimo kriterijai;
8. Sutarties projektas;
9. Tiekėjo deklaracija;